rejauldu/bengali-wikipedia huggingface dataset:
ডান|থাম্ব|400x400পিক্সেল|অনুভূমিক অক্ষ হার্জ এককে কম্পাঙ্ক প্রদর্শন করছে  শব্দবিজ্ঞানে শব্দোচ্চতা (বা সঙ্গীতের পরিভাষায় স্বরোচ্চতা) হল শব্দের চাপের ব্যক্তিনিষ্ঠ উপলব্ধি। একটি আনুষ্ঠানিক সংজ্ঞা অনুযায়ী শব্দোচ্চতা হলো "শ্রাব্য সংবেদনের সেই বৈশিষ্ট্য যার মাধ্যমে কোনও শব্দ বা ধ্বনি কতটুকু জোরে বা আস্তে শোনা যাচ্ছে তা একটি মাপনীর মাধ্যমে পরিমাপ করা যায়।"American National Standards Institute, "American national psychoacoustical terminology" S3.20, 1973, American Standards Association. শব্দের ভৌত বৈশিষ্ট্যগুলির সাথে মনের ভেতরে উপলব্ধ বা অনুভূত শব্দোচ্চতার ভৌত, শারীরবৃত্তীয় এবং মনস্তত্ত্বিক উপাদান বিদ্যমান। আপাত শব্দোচ্চতা মনোশব্দবিজ্ঞানের একটি অধীত বিষয় এবং এতে মনোপদার্থবিজ্ঞানের বিভিন্ন পদ্ধতি প্রয়োগ করা হয়। শব্দোচ্চতার লগভিত্তিক একটি একক হল ফন।  শব্দোচ্চতা একটি ব্যক্তিনিষ্ঠ ধারণা, যা মনের ভেতরে উপলব্ধ হয়। এটির সাথে শব্দের বলের ভৌত পরিমাপ যেমন শব্দের চাপ, শব্দের চাপের স্তর (ডেসিবেল এককে), শব্দের তীব্রতা বা শব্দের ক্ষমতা গুলিয়ে ফেলা হতে পারে। একজন সাধারণ মানুষ কীভাবে মনের ভেতরে শব্দোচ্চতা উপলব্ধি করে, সে ব্যাপারটিকে মাথায় রেখে শব্দোচ্চতা পরিমাপ করার জন্য ওজনযুক্ত পরিস্রাবক যেমন এ-ওজনযুক্তকরণ এবং এলকেএফএস পরিস্রাবকগুলি ব্যবহার করা হতে পারে।  বিভিন্ন শিল্পখাতে শব্দোচ্চতার বিভিন্ন অর্থ থাকতে পারে এবং এটিকে পরিমাপের বিভিন্ন আদর্শ বা প্রমিত ব্যবস্থা থাকতে পারে।   আরও দেখুন  শব্দের তীব্রতা   তথ্যসূত্র   বিষয়শ্রেণী:সঙ্গীতের মৌলিক উপাদান বিষয়শ্রেণী:শব্দবিজ্ঞান
সম্ভবনা তত্ব এবং পরিসংখ্যানবিদ্যায় (Statistics) বেইজ'র উপপাদ্য (Bayes Theorem) এক বিশেষ স্থান অধিকার করে আছে। এই উপপাদ্য'টি বেইজীয় পরিসংখ্যানবিদ্যার (Bayesian statistics) সূচনা বিন্দু।   উপপাদ্যের বিবৃতি  ধরা যাক, হল নমুনাক্ষেত্র (Sample space) এর এক পার্টিসন (Partition), এবং নমুনাক্ষেত্র এর যে কোন একটি উপসেট (Subset)। তাহলে, প্রত্যেক জন্য, বেইজ'র উপপাদ্যর গাণিতিক রুপ হল:  , যেখানে হল সম্ভবনা অপেক্ষক (Probability function)   তথ্যসূত্র   বিষয়শ্রেণী:বেইজীয় পরিসংখ্যান
থাম্ব| বুন্দেল রাজপুত   থাম্ব| ওড়ছার কাছে বেতওয়া নদীর তীরে বুন্দেল শাসকদের স্মৃতিসৌধ বুন্দেল একটি রাজপুত গোত্র। বেশ কয়েক প্রজন্ম ধরে বুন্দেল রাজপুতদের যোদ্ধা বংশ কয়েকটি এলাকায় বেশ কয়েকটি রাজ্য প্রতিষ্ঠা করেছিল যেগুলি বুন্দেলখণ্ড নামে পরিচিত ছিল যা ১৬ শতক থেকে চেদি রাজ্য নামে পরিচিত ছিল।   ব্যুৎপত্তি  যশবন্ত লাল মেহতার মতে, "বুন্দেল" শব্দটি বিন্ধ-ভাসিনী দেবী নামে এক দেবতার উপর ভিত্তি করে তৈরি, বিন্ধ্য পর্বতমালার উত্তরের অধিকাংশ অংশ বিন্ধাচলে তাঁর বাসস্থান বলে মনে করা হয়।   সম্প্রসারণ কিংবদন্তি  বুন্দেলর কিংবদন্তি অনুসারে, জগদাসের বংশধর অর্জুনপাল ছিলেন মোহনির শাসক। তার জ্যেষ্ঠ পুত্র বীরপাল মোহনির রাজা হিসেবে তার স্থলাভিষিক্ত হন, যদিও তার ছোট পুত্র সোহানপাল ছিলেন শ্রেষ্ঠ যোদ্ধা। রাজ্যে তার অংশ পেতে,সোহানপাল কুরার (কুন্দর) খঙ্গার শাসক নাগা (ওরফে হুরমাত সিং) এর কাছে সাহায্য চেয়েছিলেন। নাগা বিনিময়ে একটি বৈবাহিক জোট দাবি করেছিল। সোহানপাল প্রত্যাখ্যান করলে নাগা তাকে আটকে রাখার এবং জোর করে শর্তে করার চেষ্টা করে। সোহানপাল পালিয়ে যান এবং চৌহান, সালিঙ্গার এবং কাচওয়াহাদের সাহায্য চেয়ে ব্যর্থ হন। শেষ পর্যন্ত, পানপাল (বা পুণ্যপাল) নামে একজন পানওয়ার প্রধান তাকে সাহায্য করতে রাজি হন। তাদের যৌথ সেনাবাহিনী ১২৮৮ খ্রিস্টাব্দে নাগাকে পরাজিত করে। সোহানপাল দুর্গের সমস্ত খাঙ্গার পুরুষকে হত্যা করেছিলেন, কিন্তু খঙ্গাররা বুন্দেলদের সেবক হিসেবে কাজ করবে এই শর্তে শিশুদের রক্ষা করেছিলেন। সোহানপাল কুরারের রাজা হন এবং তার কন্যা পানপালকে বিয়ে করেন।   ঐতিহাসিক রাজত্ব  সোহানপালের বংশধর বলে পরিচিত রুদ্র প্রতাপ সিং (রাজত্বকাল ১৫০১-১৫৩১ খ্রিস্টাব্দ),  ১৫৩১ খ্রিস্টাব্দে তার রাজধানী গড় কুন্দর থেকে ওড়ছায় স্থানান্তরিত করেন। ওড়ছা রাজ্য ছিল মূল বুন্দেল রাজ্য। দাতিয়া রাজ্য (১৬২৬ খ্রিস্টাব্দ) এবং পান্না রাজ্য (১৬৫৭ খ্রিস্টাব্দ) ওড়ছা রাজ্য থেকে পৃথক হয়। ১৭৩১ সালে পান্নার প্রতিষ্ঠাতা ছত্রশালের মৃত্যুর পর অজয়গড় রাজ্য, বিজাবর রাজ্য এবং চরখারি রাজ্য পান্না থেকে আলাদা হয়ে যায়। ছত্তরপুর রাজ্যের সরকারি নথিতেও এর শাসকদের বংশকে "পানওয়ার বুন্দেল" বলে উল্লেখ করা হয়েছে। এর প্রতিষ্ঠাতা ছিলেন একজন পানওয়ার, যিনি ১৭৮৫ খ্রিস্টাব্দ পর্যন্ত পান্না রাজ্যের বুন্দেল শাসকের চাকরিতে ছিলেন।  বুন্দেলখণ্ড ("বুন্দেল অঞ্চল") অঞ্চলের নামকরণ করা হয়েছিল বুন্দেলদের নামে।  বুন্দেলখণ্ডের বিভিন্ন বুন্দেল সর্দাররা প্রায়শই একে অপরের বিরুদ্ধে লড়াই করতেন, যার সুযোগ মুঘলরা প্রায়শেই নিতেন।   আরও দেখুন    বুন্দেলখণ্ড এজেন্সি#রাজ্য  বানাউত - বিহার ও ঝাড়খণ্ডের বুন্দেল রাজপুতদের শাখা  বানাফার   তথ্যসূত্র    গ্রন্থপঞ্জি         বিষয়শ্রেণী:উত্তরপ্রদেশের রাজপুত বংশ বিষয়শ্রেণী:রাজপুত বংশ
কিনি হ্রদ (ইংরেজিঃKinney Lake) কানাডার ব্রিটিশ কলাম্বিয়া প্রদেশের রবসন পর্বত প্রাদেশিক উদ্যানের অন্তর্গত একটি পর্বত বেস্টিত হ্রদ। হ্রদটি রবসন পর্বত ও সিনামন পর্বতচূড়ার মধবর্তী পাদদেশে এবং (আপার ফ্রেজার নদী'র উপনদী) রবসন নদী প্রবাহের মধস্থিত জলাভূমি। এটির অন্ত ও বহিঃপ্রবাহ রবসন নদী ও আশেপাশের পর্বতে বারিপাতের প্রবাহ হতে সৃষ্ট।  এই অঞ্চলের প্রথম অভিযাত্রী কানাডিয় ভূতত্ত্ববিদ আর্থার ফিলিমন কোলম্যান তার বন্ধু জর্জ কিনি'র নামানুসারে ১৯০৭ সালে এই হ্রদের নামকরণ করেছিলেন। জর্জ কিনি এই হ্রদটির অবস্থান প্রথম চিহ্নিত করেছিলেন।   ইতিহাস  ১৯০৭ সালে টরন্টো বিশ্ববিদ্যালয়ের ভূতত্ত্বের অধ্যাপক আর্থার ফিলিমন কোলম্যান তার অভিযাত্রী বন্ধু পাদ্রি জর্জ কিনি'র নামানুসারে এই হ্রদের নামকরণ করেছিলেন। জর্জ কিনি এবং ডোনাল্ড 'কার্লি' ফিলিপসকে রবসন পর্বতের প্রথম আরোহণকারীর কৃতিত্ব দেয়া হয়। ১৯০৯ সালের আগস্টে তারা রবসন পর্বত জয় করেছিলেন। পরবর্তীতে জর্জ কিনি তার এক স্মৃতিকথায় তার অভিজ্ঞতা বর্ণনা করেছিলেন।  ১৯১১ সালে এ ও হুইলারের 'রবসন পর্বত মানচিত্রে' হ্রদটি প্রথম অন্তর্ভুক্ত হয় এবং ১৯১২ সালের ২ এপ্রিল কানাডিয় আলপাইন জার্নাল তাদের সাময়ীকিতে মানচিত্রটি অন্তর্ভুক্ত করে।   অবস্থান ও অভিগম্যতা  কিনি হ্রদ, এটির মূল প্রবাহ রবসন নদীর উৎস হতে মোহনার পর্যন্ত মোট দৈর্ঘ্যের ঠিক মাঝামাঝি জায়গায় রবসন ও সিনামন পর্বতচূড়ার অবস্থিত। বার্গ হ্রদের মেঠোপথ ধরে ৪.২ কিলোমিটার পর এই হ্রদের দেখা মিলে। হ্রদের পাড়ে একটি তাবুতে রাত্রিযাপনের স্থান আছে।   তথ্যসূত্র   বিষয়শ্রেণী:কানাডার হ্রদ
গাইবান্ধা পল্লী বিদ্যুৎ সমিতি বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। গাইবান্ধা পল্লী বিদ্যুৎ সমিতি রংপুর বিভাগের গাইবান্ধা জেলায় ২টি জোনাল অফিস, ৪টি সাব-জোনাল অফিস, ১টি এরিয়া অফিস ও ৮টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। গাইবান্ধা পল্লী বিদ্যুৎ সমিতি প্রতিষ্ঠিত হয় ১৯৯৯ সালের ২ ডিসেম্বর এবং বাণিজ্যিকভাবে বিদ্যুতায়িত হয় ২০০০ সালের ১ মার্চ।   ইতিহাস  গাইবান্ধা পল্লী বিদ্যুৎ সমিতির যাত্রা শুরু হয় ১৯৯৯ সালে। এ সমিতির অধীনে ৫টি উপজেলা, ৫৮টি ইউনিয়ন ও ৮৮৯টি গ্রাম রয়েছে। এর সদর দপ্তর গাইবান্ধার তুলসীঘাটে অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  বোনারপাড়া জোনাল অফিস  গোবিন্দগঞ্জ জোনাল অফিস   সাব-জোনাল অফিসসমূহ   মহিমাগঞ্জ সাব-জোনাল অফিস  কালিরবাজার সাব-জোনাল অফিস  দাড়িয়াপুর সাব-জোনাল অফিস  পলাশবাড়ী সাব-জোনাল অফিস   গ্রাহক সংখ্যা  গাইবান্ধা পল্লী বিদ্যুৎ সমিতির প্রায় পাঁচ লক্ষ আবাসিক গ্রাহক রয়েছে।   অন্যান্য তথ্য   মোট আয়তন: ১৫৩০ বর্গকিলোমিটার  সিষ্টেম লস: ১১.৫৬% (মে ২০২২)  উপকেন্দ্র: ১২টি  এলাকার সংখ্যা: ৭টি  পিক ডিমান্ড: ৬২.৪৮ মেগাওয়াট   আরও দেখুন   বাংলাদেশ বিদ্যুৎ উন্নয়ন বোর্ড  ঢাকা বিদ্যুৎ বিতরণ কর্তৃপক্ষ   তথ্যসূত্র   বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
প্রেম চোর হল ২০১৯ সালের একটি বাংলাদেশি চলচ্চিত্র। চলচ্চিত্রটি পরিচালনা করেছেন উত্তম আকাশ, প্রযোজনা করেছেন সেলিম খান এবং চলচ্চিত্রটিতে অভিনয় করেছেন শান্ত খান, নেহা আমানদীপ, রজতাভ দত্ত, সুপ্রিয় দত্ত, ডিজে সোহেলসহ আরো অনেকে। চলচ্চিত্রটি শান্ত খান অভিনীত প্রথম চলচ্চিত্র। এছাড়া, এই চলচ্চিত্রের মাধ্যমে বাংলাদেশি চলচ্চিত্রে অভিষেক ঘটে নেহা আমানদীপের।  অভিনয়ে  শান্ত খান  নেহা আমানদীপ  রজতাভ দত্ত অরুণা বিশ্বাস বড়দা মিঠু  সুপ্রিয় দত্ত  ডিজে সোহেল সাদেক বাচ্চু  মুক্তি চলচ্চিত্র ২০১৯ সালের ৬ ডিসেম্বর প্রেক্ষাগৃহে মুক্তি পায়।  তথ্যসূত্র  বিষয়শ্রেণী:২০১৯-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:শাপলা মিডিয়া'র চলচ্চিত্র
ডা.সন্মথ দত্ত(১৯০৬ - ১৯৮২) ছিলেন একজন বাঙালি কিংবদন্তি ফুটবলার, যিনি কলকাতার মোহনবাগান দলের সেন্টার হাফ ও পরবর্তীতে সেন্টার ব্যাকে খেলতেন। তিনি দলের ও দেশের হয়ে অধিনায়ক হিসাবে প্রতিনিধিত্ব করেছেন।  সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৭৬৬,   জন্ম ও প্রারম্ভিক জীবন  সন্মথ দত্তের জন্ম এবং আদি নিবাস ছিল ব্রিটিশ ভারতের অধুনা  বাংলাদেশের রাজশাহীর কালনায়। বিদ্যালয়ের পাঠ কটকের রাভেনশ কলেজিয়েট স্কুলে। পরে চিকিৎসাশাস্ত্র নিয়ে পড়াশোনা করেন কলকাতার ক্যাম্পবেল মেডিক্যাল কলেজ ও পরে আর জি কর মেডিক্যাল কলেজ ও হাসপাতালে। ছাত্রাবস্থায় তার খেলাধূলায় বিশেষ আগ্রহ ছিল।  ক্রীড়া জীবন কলকাতায় ডাক্তারি পড়ার সময়ই তিনি মোহন বাগান ক্লাবে যুক্ত হয়ে যান। ১৯২৭ খ্রিস্টাব্দ হতে একটানা আট বৎসর মোহনবাগান ক্লাবের  আর এক কিংবদন্তি ফুটবলার  গোষ্ঠ পালের সঙ্গে সমান দক্ষতা ও ক্রীড়া নৈপুণ্যে লেফ্ট ব্যাকে খেলেছেন। গোষ্ঠ পাল খেলতে রাইট ব্যাকে। তার অন্য সহযোগী ফুটবলার ছিলেন উমাপতি কুমার, করুণাশঙ্কর ভট্টাচার্য, বিমল মুখার্জি, সন্তু চৌধুরীরাও প্রমুখেরা। ১৯৩৫ খ্রিস্টাব্দে গোষ্ঠ পাল অবসর নিলে পরবর্তী পাঁচ বছর তিনি তার উত্তরসূরি হয়ে খেলেন। ১৯৩৪ খ্রিস্টাব্দে তিনি  নিখিল ভারত ফুটবল দলের অধিনায়ক হয়ে  প্রথম বিদেশ সফরে যান দক্ষিণ আফ্রিকা । ১৯৩৬ খ্রিস্টাব্দে চিনের অলিম্পিক দল লি ওয়াই টাং ভারতে খেলতে আসলে তিনি আইএফএ দলের অধিনায়কত্ব করেন। ১৯৩১-৩৩ খ্রিস্টাব্দে তিনি মোহন বাগান ক্লাবের অধিনায়কও ছিলেন। ১৯৩৬ খ্রিস্টাব্দে তিনি অবসর নেন।  খেলা থেকে অবসরের পর তিনি ক্রীড়াপ্রশাসকের কাজে লিপ্ত হন। ১৯৪০ খ্রিস্টাব্দে তিনি ক্লাবের ফুটবল সম্পাদক, ১৯৫১-৫২ খ্রিস্টাব্দে ক্লাবের সহকারী সম্পাদক হয়েছিলেন। ১৯৬৭ ৬৮ খ্রিস্টাব্দে তিনি কলকাতা রেফারিজ অ্যাসোসিয়েশন সভাপতি হন।  পারিবারিক জীবন  ডা. সন্মথ দত্তের স্ত্রী সুধারানি দত্ত মহিলা ক্রীড়া প্রশাসনে যুক্ত ছিলেন এবং কংগ্রেস প্রার্থী হয়ে পশ্চিমবঙ্গ বিধানসভায় নির্বাচিত হয়েছিলেন তিন বার (১৯৫১,'৬২, '৬৭)। তাদের তিন কন্যা ( কৃষ্ণা বিশ্বাস, শিপ্রা ব্যানার্জি, শুক্লা বসু) ও এক পুত্র সুপ্রিয় দত্ত। দত্ত পরিবারের উদ্যোগে ২০০৬ খ্রিস্টাব্দের ২৯ জুলাই এক অনুষ্ঠানে  পশ্চিমবঙ্গের রাজ্যপাল গোপালকৃষ্ণ গান্ধী সন্মথ দত্তের ক্রীড়া নিয়ে আত্মজীবনী বাংলায় সবুজে মেরুনে জীবনী এবং ইংরাজীতে লিভিং উইথ গ্রীন অ্যান্ড মেরুন প্রকাশ করেন।  তথ্যসূত্র  বিষয়শ্রেণী: ১৯০৬-এ জন্ম বিষয়শ্রেণী: ১৯৮২-এ মৃত্যু  বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি চিকিৎসক বিষয়শ্রেণী:ভারতের আন্তর্জাতিক ফুটবলার বিষয়শ্রেণী:ভারতীয় ফুটবলার
হুডোক হল একটি মুখোশধারী নৃত্য যা ইন্দোনেশিয়ার পূর্ব কালিমান্তান প্রদেশের দায়াক জাতিগোষ্ঠীর অন্তর্গত বিবিধ উপ-গোষ্ঠীর লোকেরা ইরাউ ফসল উৎসবের সময় পরিবেশন করে। পূর্ব কালিমান্তান প্রদেশের দায়াক জনসংখ্যার মধ্যে হুডোক সংস্কৃতি এবং আচার প্রচলিত এবং এটি মহাকাম উলু প্রদেশ থেকে উদ্ভূত বলে মনে করা হয়।  নৃত্যের সাথে সম্পর্কিত স্থানীয় বিশ্বাস বাহাউ, বুসাং, মোদাং, আওহেং এবং পেনিহিং জনগণের ঐতিহ্যগত বিশ্বাস অনুসারে, হুডোক হল ইঁদুর, শুয়োর, চিতাবাঘ এবং কাক সহ তেরোটি ফসল-ধ্বংসকারী জন্তু-জানোয়ার এবং কীট। উৎসবে, হুডোক নর্তকীরা প্রতীকী মুখোশ পরে এবং এক একজন ফসল-ধ্বংসকারী জন্তু-জানোয়ার অথবা কীটের প্রতিনিধিত্ব করে। তারা পিনাং ( এরিকা পাম ) বা কলা গাছের ছাল দিয়ে তৈরি পোশাক পরিধান করে। পিনাং খেজুর পাতায় তাদের আপাদমস্তক আবৃত করা হয়। নৃত্যে আরও দুজন নৃত্যশিল্পী মানব রক্ষকের ভূমিকা পালন করে। নৃত্য পরিবেশনার শেষ পর্যায়ে দুজন মানবের প্রতিনিধিত্বকারী হুডোক বেরিয়ে আসে এবং কীটপতঙ্গ ও জন্তুজানোয়ারবেশী হুডোকদের তাড়া করে। নাচের প্রদর্শন এক ঘন্টা থেকে পাঁচ ঘন্টা অবধি স্থায়ী হয়।  হুডোক নাচ ইন্দোনেশিয়ার পূর্ব কালিমান্তান প্রদেশের দায়াক জাতিগোষ্ঠীর সংস্কৃতির এক উল্লেখযোগ্য পরিচায়ক ও প্রতীক হিসাবে চিহ্নিত। এটি ইন্দোনেশিয়ার এক অন্য়তম লোকশিল্প। প্রতি বছর সেপ্টেম্বর থেকে অক্টোবর মাসে মানুষ শুকনো ক্ষেতে ধান চাষের জন্য জমিতে হাল চালায় এবং তারপর আচার অনু্যায়ী প্রত্যেক গ্রামে এই নৃত্য পরিবেশন করা হয়। নাচের মধ্যমে তারা প্রার্থনা জানায় যাতে তাদের ক্ষেত কীট-পতংগ এবং জন্তু-জানোয়ারদের হাত থেকে সুরক্ষিত থাকে ও তাতে প্রচুর পরিমাণে ফসল হয়।   তথ্যসূত্র   বিষয়শ্রেণী:ইন্দোনেশিয় লোকনৃত্য বিষয়শ্রেণী:এশিয়ার ছদ্মবেশী অনুষ্ঠান
গালিমপুর ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন। ঢাকা শহরের জিরো পয়েন্ট হিসাবে পরিচিত জিপিও থেকে বাসযোগে এক ঘন্টার দূরত্বে অবস্থিত এই ইউনিয়নটি ঐতিহ্যবাহী ইছামতি নদীর তীরে অবস্থিত।   আয়তন ও জনসংখ্যা  গ্রামের সংখ্যা: ১৭টি মৌজার সংখ্যা: ২টি মোট জনসংখ্যা: সর্বশেষ ২০১১ সালের আদমশুমারির তথ্য অনুযায়ী মোট জনসংখ্যা প্রায় ১২,৮২৯ জন।   শিক্ষা  সাক্ষরতার হার: ২০০১ এর শিক্ষা জরীপ অনুযায়ী সাক্ষরতার হার ৬০.২৯%  শিক্ষা প্রতিষ্ঠান: সরকারী প্রাথমিক বিদ্যালয়: ০২টি বে-সরকারী প্রাথমিক বিদ্যালয়: ০২টি উচ্চ বিদ্যালয়: ০২টি মাদ্রাসা: ০২টি কলেজ: ০১টি   জনপ্রতিনিধি  প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালমুন্সী আঃ আজিজ১৯৫৯ - ১৯৬৪আব্দুল হাসিম বেপারী১৯৬৫ - ১৯৬৭মুন্সী আঃ আজিজ১৯৬৮ - ১৯৭৫চৌধুরী আজাদ আলী বেগ১৯৭৬ - ১৯৮৩মুন্সী আঃ আজিজ১৯৮৪ - ১৯৮৮গিয়াসউদ্দিন আহমেদ১৯৮৮ - ১৯৯২মোঃ হাফিজ উদ্দিন১৯৯২ - ২০০৩বি.এম. আতাউর রহমান২০০৩ - ২০১১তপন মোল্লা২০১১ -   গ্রামসমূহের নাম আদর্শগ্রাম, আন্দারকোঠা, কুঠিবাড়ি, খানহাটি, চাঁনহাটি, জয়নগর, নগর, নোয়াদ্দা, পাইকশা, বড়গ্রাম, মিয়াহাটি, রামনাথপুর, শংকরখালী, শাহবাদ, শুরগ্রাম, সোনাহাজরা, সূযর্খালী।   আরও দেখুন   ঢাকা জেলা  নবাবগঞ্জ উপজেলা   তথ্যসূত্র    বহিঃসংযোগ  ওয়েবসাইট   বিষয়শ্রেণী:নবাবগঞ্জ উপজেলার ইউনিয়ন
ব্রায়ান বেইলি একজন টরন্টো, অন্টারিও, কানাডা ভিত্তিক ফ্যাশন ডিজাইনার।  তিনি মহিলাদের জন্য ডিজাইন করেন এবং দিনে পরিধান এবং রেডি-টু-ওয়্যার ছাড়াও ব্রাইডাল এবং সান্ধ্য কালেকশন রয়েছে, "5 Canadian Designers Breaking The Mould And Embracing Diversity". Huffington Post, Tia Duffy, 12/15/2016 স্পোর্টসওয়্যার এবং প্লাস সাইজ। "Five minutes with Project Runway Canada host Brian Bailey". Windsor Star, July 6, 2012   তথ্যসূত্র    বহিঃসংযোগ    ব্রায়ান বেইলি - ওয়েবসাইট বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কানাডীয় বেশভূষাশৈলী নকশাবিদ বিষয়শ্রেণী:জীবিত ব্যক্তি বিষয়শ্রেণী:টরন্টোর ব্যক্তি
আছিমপাটুলী ইউনিয়ন বাংলাদেশের ময়মনসিংহ জেলার ফুলবাড়িয়া উপজেলার অন্তর্গত একটি ইউনিয়ন।   অবস্থান ও সীমানা  আছিম পাটুলী ইউনিয়ন ফুলবাড়ীয়া উপজেলা হতে ইউনিয়ন পরিষদের দূরত্ব ১১কি:মি:। আছিমবাজার থেকে পশ্চিম দিকে বাঁশদী গ্রামে অবস্থিত।   প্রশাসনিক এলাকা  গ্রামের সংখ্যা -৪টি।   তিতারচালা  রামনগর  জঙ্গলবাড়ী  লাঙ্গলশিমুল   আয়তন ও জনসংখ্যা  আয়াতনঃ ৮৬৯৬.৪০ একর। লোক সংখ্যা ৩৫৬৬৭।   শিক্ষা  শিক্ষার হার: ৬০.৩০% (২০০১ এর শিক্ষা জরিপ অনুযায়ী)  শিক্ষা প্রতিষ্ঠান থাম্ব|200px|আছিম আইডিয়াল উচ্চ বিদ্যালয়  শাহাবুদ্দীন ডিগ্রী কলেজ  আছিম বহুমুখী উচ্চ বিদ্যালয়  আছিম আইডিয়াল উচ্চ বিদ্যালয়  আদর্শ উচ্চ বিদ্যানিকেতন  জামান একাডেমি  আছিম তালিমুল মিল্লাত দাখিল মাদ্রাসা  আখতার সুলতানা মহিলা কলেজ  আছিম সরকারি প্রাথমিক বিদ্যালয়   দর্শনীয় স্থান  থাম্ব|300px|আছিম একাডেমী মাঠ   আছিম বাওয়াল বিল  বিশ্বাস ফিশারি   উল্লেখযোগ্য ব্যক্তিত্ব   শামসুদ্দিন আহমেদ, সাবেক সংসদ সদস্য।  এ.কে.এম. মকবুল হোসেন (ভাসানী), বিখ্যাত রাজনীতিবিদ।    জনপ্রতিনিধি  বর্তমান চেয়ারম্যান- ইমরুল কায়েস +প্রাক্তন চেয়ারম্যানগণের তালিকাক্রমিকনামমেয়াদ০১সাইফুল ইসলাম ২০০৬-২০০৯০২সাইফুল ইসলাম২০০৯-২০১৪০৩সাইফুল ইসলাম২০১৪-২০১৭০৪সাইফুল ইসলাম২০১৭-২০২১   আরও দেখুন    ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:ফুলবাড়ীয়া উপজেলার ইউনিয়ন
ফ্রাঙ্ক অ্যালয়সিয়াস ও’কিফ (; জন্ম: ১১ মে, ১৮৯৬ - মৃত্যু: ২৬ মার্চ, ১৯২৪) নিউ সাউথ ওয়েলসের ওয়েভার্লি এলাকায় জন্মগ্রহণকারী প্রথিতযশা অস্ট্রেলীয় প্রথম-শ্রেণীর ক্রিকেটার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও ভিক্টোরিয়ার পক্ষে খেলেছেন ফ্রাঙ্ক ও’কিফ। দলে তিনি মূলতঃ ব্যাটসম্যান হিসেবে খেলতেন।   খেলোয়াড়ী জীবন  ১৯২১-২২ মৌসুমে খ্যাতির শিখরে আরোহণ করেন। সিডনি থেকে ভিক্টোরিয়ায় স্থানান্তরিত হন। এ পর্যায়ে নিউ সাউথ ওয়েলসের বিপক্ষে ৮৭ ও ৭৯, সাউথ অস্ট্রেলিয়ার বিপক্ষে ১৮০ রান তুলেন। বাদ-বাকি একাদশের সদস্যরূপে ইংল্যান্ড থেকে অ্যাশেজ ট্রফি জয় করে দেশে প্রত্যাবর্তনকারী ওয়ারউইক আর্মস্ট্রংয়ের নেতৃত্বাধীন অস্ট্রেলিয়া দলের বিপক্ষে ১৭৭ ও ১৪৪ রান সংগ্রহ করেছিলেন তিনি।  সর্বমোট ৯টি প্রথম-শ্রেণীর খেলায় অংশ নেয়ার সুযোগ পেয়েছিলেন তিনি। ৭১.২৩ গড়ে ৯২৬ রান ও ১৯.১৬ গড়ে ১২ উইকেট লাভ করেছিলেন। তন্মধ্যে, ব্যক্তিগত সেরা বোলিং পরিসংখ্যান গড়েন ৫/৪৫।  বেশ ভালোমানের অফ ব্রেক বোলার ছিলেন তিনি। পাশাপাশি মারকুটে ব্যাটসম্যান হিসেবেও স্বীকৃতি পেয়েছিলেন তিনি। ল্যাঙ্কাশায়ার লীগে চার্চ ক্লাবের পক্ষে খেলেছেন। ল্যাঙ্কাশায়ার ক্লাবের উত্তরণকল্পে পরিকল্পনা গ্রহণ করেছিলেন ফ্রাঙ্ক ও’কিফ।   ব্যক্তিগত জীবন  মেলবোর্নে ফিল্ডার ও বোলারদের অনুশীলন ধারণা তুলে ধরেন। এরপূর্বে রান আটকানোর ক্ষেত্রে ফিল্ডারদের ভূমিকা মূর্তিবৎ ছিল।  অসুস্থতাজনিত কারণে তাকে হাসপাতালে ভর্তি করানো হয়। অতঃপর ২৬ মার্চ, ১৯২৪ সালে হ্যাম্পস্টিড হাসপাতালে ২৭ বছর বয়সে ফ্রাঙ্ক ও’কিফের দেহাবসান ঘটে।   তথ্যসূত্র    বহিঃসংযোগ       বিষয়শ্রেণী:১৮৯৬-এ জন্ম বিষয়শ্রেণী:১৯২৪-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:নিউ সাউথ ওয়েলস থেকে আগত ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:সিডনি থেকে আগত ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:প্রথম বিশ্বযুদ্ধে অস্ট্রেলীয় সেনা কর্মকর্তা
ঢেপা নদী বাংলাদেশের উত্তরের জেলা দিনাজপুরে প্রবাহিত একটি আঞ্চলিক নদী। এই নদীটির দৈর্ঘ্য ২৫ কিলোমিটার বা ১৬ মাইল।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৫৩। বাংলাদেশ পানি উন্নয়ন বোর্ড বা "পাউবো" কর্তৃক ঢেপা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫০।   উৎস ও প্রবাহ  দিনাজপুর জেলার বীরগঞ্জ উপজেলা'র নিজপাড়া ও পাল্টাপুর ইউনিয়ন এর উত্তর-পূর্ব সীমান্তবর্তী শম্ভুগাঁও গ্রামে আত্রাই নদীর পশ্চিম পাড় (অক্ষাংশ ২৫°৫৩'৪৩" উত্তর; দ্রাঘিমাংশ ৮৮°৪৩'২৪" পূর্ব) হতে শাখানদী হিসেবে ঢেপা নদীর উৎপত্তি।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২১৪। উৎপত্তিস্থল থেকে পূর্বদিকে কিছুদূর অগ্রসর হওয়ার পর বীরগঞ্জ পৌরএলাকার সন্নিকটে (অক্ষাংশ ২৫°৫১'৫৭" উত্তর; দ্রাঘিমাংশ ৮৮°৩৯'৫২" পূর্ব) ছোট ঢেপা নদী-এর জলস্রোত বুকে ধারণ করেছে। ঢেপা ও ছোট ঢেপার মিলনস্থলে পানি উন্নয়ন বোর্ড কর্তৃক সুইসগেট নির্মাণ করা হয়েছে। ফলে উক্তস্থানে কৃত্রিম হ্রদের সৃষ্টি হয়েছে। যা মৎস অভয়ারণ্য হিসেবে পরিচিত।   মোহনা  বীরগঞ্জ পৌরএলাকার কোলঘেঁষে প্রবাহিত হওয়ার পর ঢেপা নদী দক্ষিণ দিকে প্রবাহিত হয়ে দিনাজপুর সদরের পৌরএলাকার নিকটবর্তী রাজাপোড়া ঘাট নামক স্থানে (অক্ষাংশ ২৫°৩৮'৪৪" উত্তর; দ্রাঘিমাংশ ৮৮°৩৭'১৪" পূর্ব) পুনর্ভবা নদীতে পতিত হয়েছে।   অন্যান্য তথ্য টেরাকোটার সৌন্দর্যমণ্ডিত কান্তনগর মন্দির বা নদীর তীরে কান্তনগরে অবস্থিত।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র     বিষয়শ্রেণী:ঠাকুরগাঁও সদর উপজেলা বিষয়শ্রেণী:কাহারোল উপজেলা বিষয়শ্রেণী:বিরল উপজেলা বিষয়শ্রেণী:রংপুর বিভাগের নদী বিষয়শ্রেণী:বাংলাদেশের নদী
ঘটনাবলী   ১৮২১ - স্পেনের নিয়ন্ত্রণ থেকে মুক্ত হয়ে পেরু স্বাধীনতা ঘোষণা করে।  ১৯১৩ - বঙ্গীয় কৃষক লীগ প্রতিষ্ঠা।  ১৯১৪ - অস্ট্রিয়া-হাঙ্গেরির সার্বিয়ার বিরুদ্ধে যুদ্ধ ঘোষণা। প্রথম বিশ্বযুদ্ধ শুরু।  ১৯৫০ - তাইওয়ানকে সাহায্য করার ঘোষণা দেন প্রেসিডেন্ট ট্রুম্যান।  ১৯৬৩ - জেনারেল আমিন আল হাফিজ সিরিয়ার প্রেসিডেন্ট হলেন।  ১৯৬৭ -পূর্ব চীনের তাঙ্ক শান শহরে সাত দশমিক নয় মাত্রার ভয়াবহ ভুমিকম্প হয়েছিল।  ১৯৭৪ - যুক্তরাষ্ট্রের তৎকালীন প্রেসিডেন্ট রিচার্ড নিঙ্নের বিরুদ্ধে অনাস্থা প্রস্তাব উত্থাপন করা হয়।  ১৯৭৬ - চীনের টাংশানে ভয়াবহ ভূমিকম্পে আট লাখ লোকের প্রাণহানি।  ১৯৮৮ - চীনে টক্কর খেয়ে একশো জাহাজডুবি।   জন্ম   ১৮০৪ - লুডউইগ ফয়েরবাক, জার্মানীর একজন বস্তুবাদী দার্শনিক। (মৃ. ১৮৭২)  ১৮৭৪ - বিমলকুমার ঘোষ, খ্যাতনামা শিক্ষাব্রতী ও চিকিৎসক। (মৃ.১৯৪৭)  ১৯০১ - কমরেড মণি সিং।  ১৯০৪ - পাভেল আলেক্সেইয়েভিচ চেরেংকভ, নোবেলজয়ী সোভিয়েত পদার্থবিজ্ঞানী।  ১৯১২ -কমল দাশগুপ্ত, বাঙালি সঙ্গীতশিল্পী, সুরকার ও সঙ্গীত পরিচালক।(মৃ.২০/০৭/১৯৭৪)  ১৯৩০ - ফিরোজা বেগম, বাঙালি নজরুলসঙ্গীত শিল্পী। (মৃ.০৯/০৯/২০১৪)  ১৯৩৮ - সুখেন দাস, ভারতীয় বাংলা চলচ্চিত্রের অভিনেতা ও পরিচালক। (মৃ.২০০৪)  ১৯৫২ - খান মোহাম্মদ ফারাবী , একজন বাংলাদেশী কবি এবং গদ্যকার (মৃ. ১৯৭৪)  ১৯৫৪ - হুগো চাভেজ, ভেনেজুয়েলার রাজনীতিবিদ ও রাষ্ট্রপতি। (মৃ. ২০১৩)  ১৯৮১ - মাইকেল ক্যারিক, ইংরেজ ফুটবলার।  ১৯৮৭ - পেদ্রো রোদ্রিগেজ, স্পেনীয় ফুটবলার।  ১৯৯৩ - হ্যারি কেন, ইংল্যান্ড জাতীয় ফুটবল দলের অধিনায়ক।   মৃত্যু   ১৭৫০ - জোহান সেবাস্টিয়ান বাখ, জার্মান সুরকার। (জ. ১৬৮৫) ১৮৪৭ দ্বিতীয় জন ওয়াল্টার সংবাদপত্র সম্পাদক।  ১৯১০ - ধর্মদাস সুর, মন্চ পরিকল্পক।  ১৯৩৪ - মারি ড্রেসলার, কানাডীয়-মার্কিন নির্বাক চলচ্চিত্র অভিনেত্রী ও কৌতুকাভিনেতা। (জ. ১৮৬৮)  ১৯৬৮ - অটো হান, জার্মান ভৌত রসায়নিবিদ। (জ. ১৮৭৯)  ১৯৭২ - চারু মজুমদার, বাঙালি মার্কসবাদী বিপ্লবী। (জ.১৫/০৫/১৯১৫)  ১৯৮০ - মোহাম্মদ রেজা শাহ পাহলভি।  ১৯৯২ - আমজাদ খান, ভারতীয় চলচ্চিত্র অভিনেতা এবং পরিচালক।।  ১৯৯৭ - সত্য বন্দ্যোপাধ্যায়, বাংলা চলচ্চিত্র ও নাট্যজগতের ব্যক্তিত্ব। (জ.১৯২৬)  ২০০১ - আহমদ ছফা, বাংলাদেশী লেখক, কবি ও সমালোচক। (জ. ১৯৪৩)  ২০০৪ - ফ্রান্সিস ক্রিক, ইংরেজ পদার্থবিজ্ঞানী, আণবিক জীববিজ্ঞানী এবং স্নায়ুবিজ্ঞানী। (জ. ১৯১৬)  ২০১০ - শ্যামল গুপ্ত, আধুনিক বাংলা রোমান্টিক গানের গীতিকার।(জ.০৩/১২/১৯২২)  ২০১৬ - মহাশ্বেতা দেবী, ভারতীয় বাঙালি সাহিত্যিক ও মানবাধিকার আন্দোলনকর্মী। (জ.১৪/০১/১৯২৬)  ২০১৭- জিয়াউদ্দিন আহমেদ, বাংলাদেশের মুক্তিযোদ্ধা ও সেনাবাহিনীর অফিসার।   ছুটি ও অন্যান্য   বিশ্ব হেপাটাইটিস দিবস   বহিঃসংযোগ  BBC: On This Day  On This Day in Canada  বিষয়শ্রেণী:গ্রেগরীয় পঞ্জিকার দিন বিষয়শ্রেণী:জুলাই বিষয়শ্রেণী:অসম্পূর্ণ দিনতারিখ
ব্যারাইট (BaSO4)হচ্ছে ব্যারিয়াম আকর। ব্যারাইট শক্ত পিণ্ড আকারে পাওয়া যায়। এর কঠিনতা ৩.০-৩.৫ এবং আপেক্ষিক গুরুত্ব ৪.৩-৪.৭[http://webmineral.com/data/Barite.shtml 'Physical Properties of Barite]' । ব্যারাইটের রং সাদা, হলুদ, খয়েরি, লাল অথবা ধূসর। প্রতিক্রিয়া করে এমন শিলার, যেমন চুনাপাথর অথবা ডোলোমাইটের পুন:স্থাপিত অংশে ব্যারাইট সৃষ্টি হয়।  ব্যবহার  গভীর কূপ খননের জন্য বিশেষ এক শ্রেণীর কাদার ওজন বৃদ্ধির জন্য ব্যারাইটের গুঁড়া ব্যবহার করা হয়। রং, কাচ, বিভিন্ন প্রকার রাসায়নিক দ্রব্য এবং কীট-নাশক ওষুধ তৈরি করতে ব্যারাইট ব্যবহৃত হয়।   তথ্যসূত্র   বিষয়শ্রেণী:খনিজ পদার্থ বিষয়শ্রেণী:রত্নপাথর
লেফটেন্যান্ট মুহাম্মদ শরিফ আল-ফারুকি (১৮৯১ – ১৯২০) ছিলেন মসুলের একজন উসমানীয় স্টাফ অফিসার। তিনি জাতিতে আরব ছিলেন। তিনি দামেস্কে অবস্থান নেন। আরব বিদ্রোহে প্রভাব বিস্তারকারী অনেক ঘটনায় তার গুরুত্বপূর্ণ অবদান ছিল।  দামেস্কের একটি আরব গুপ্ত সংগঠনের তিনি সদস্য ছিলেন। ১৯১৫ এর শুরুতে ফয়সাল বিন হুসাইনের সাথে প্রথম সাক্ষাতের পর জামাল পাশা এই সংগঠনকে উসমানীয় সাম্রাজ্যের সাথে বিশ্বাসঘাতকতার জন্য সন্দেহ করতে শুরু করেন। ফলে এই সংগঠন ভেঙ্গে দেয়া হয় এবং সদস্যরা আত্মগোপন করেন। আল-ফারুকিকে গেলিপলির যুদ্ধে পাঠানো হয়। ১৯১৫ সালে তিনি রণাঙ্গন পরিত্যাগ করেন।  আল-ফারুকি এরপর মিত্রশক্তির পক্ষাবলম্বন করে। ব্রিটিশদের কাছে জরুরি এমন গুরুত্বপূর্ণ তথ্য আছে বলে তিনি দাবি করেন। ব্রিটিশরা এই তথ্য ব্যবহার করে। তার দুর্বল ইংরেজির কারণে অনাকাঙ্ক্ষিত ভুল বোঝাবোঝির সৃষ্টি হত। ব্রিটিশদের কাছে তার সরবরাহকৃত তথ্যে সত্য, মিথ্যার মিশ্রণ থাকত। তিনি নিজেকে গোপন সংগঠন আল-আহদের সদস্য বলে দাবি করতেন। সেসাথে দামেস্কের আরব সেনাবাহিনীর অফিসারদের প্রতিনিধি হিসেবেও দাবি করেন। ম্যাকমোহন-হুসাইন চুক্তির সময়কার দামেস্ক প্রটোকল অনুযায়ী একটি স্বাধীন আরব রাষ্ট্রের দাবিকে সমর্থন করার জন্য তিনি ব্রিটিশদের প্রতি আহ্বান জানান। তিনি দাবি করেন যে এ ক্ষেত্রে দেরি করলে হুসাইন বিন আলী জার্মানি ও উসমানীয়দের সাথে হাত মেলাবেন।  আল-ফারুকির দাবিগুলো ব্রিটিশ মিশর পরিকল্পনাকে মজবুত করে তোলে। এতে বলা হয় যে আরব বিশ্ব একটি বিদ্রোহের জন্য প্রস্তুত। মিশর ও অন্যান্য স্থানে অবস্থানরত কিচনারের অনুসারীরা হেনরি ম্যাকমোহনকে হুসাইন বিন আলীর সাথে ঐক্যে উপনীত হতে অনুপ্রাণিত করে। আরবদের বিদ্রোহ ব্রিটিশদের সাথে উসমানীয়দের লড়াইকে সহজ করে তুলবে। এই বিষয়ে ধারাবাহিক আলোচনাগুলোতে আল-ফারুকি নিজেকে মধ্যমণি করে তুলতে সক্ষম হন।   তথ্যসূত্র    A Peace To End All Peace, David Fromkin, Avon Books, New York, 1990  বিষয়শ্রেণী:১৮৯১-এ জন্ম বিষয়শ্রেণী:১৯২০-এ মৃত্যু বিষয়শ্রেণী:উসমানীয় আরব বিষয়শ্রেণী:উসমানীয় সামরিক কর্মী বিষয়শ্রেণী:মোসুল থেকে মানুষ বিষয়শ্রেণী:মসুলের ব্যক্তি
জাফর ইবন আলি ইবন আবি তালিব () ছিলেন আলি ও উম্মুল বানিন-এর পুত্র। আলি তাঁর ভাই জাফর ইবন আবি তালিব-এর নামানুসারে তাঁর নামকরণ করেন। কনিষ্ঠ জাফর হুসাইন-এর সাথীদের একজন ছিলেন যিনি কারবালার যুদ্ধ-এ অংশগ্রহণ করেন। সেখানে তিনি আশুরা-র দিন তাঁর ভাই আব্বাস, আবদুল্লাহ এবং উসমান-এর সাথে শাহাদাত বরণ করেন।আবসার আল-আইন, পৃ. ৬৯মানাকিব ইবন শাহর আশুব, খণ্ড ৪, পৃ. ১০৭-১১৬দিনাওয়ারি, আল-আখবার আল-তিওয়াল, পৃ.৩৩৭মুফিদ আল-ইরশাদ, খণ্ড ২, পৃ. ১০৯  আরও দেখুন  আলি ইবন আবি তালিবের বংশধর  আশুরা  তাসুআ  দামেস্কে আলি ইবন হুসাইনের ভাষণ  জিয়ারত আশুরা  কারবালার যুদ্ধ  আব্বাস ইবন আলি  আলি সম্পর্কে শিয়া দৃষ্টিভঙ্গি   তথ্যসূত্র   বিষয়শ্রেণী:আলীর সন্তান বিষয়শ্রেণী:রাশিদুন খলিফার সন্তান বিষয়শ্রেণী:কারবালার যুদ্ধে নিহত ব্যক্তি বিষয়শ্রেণী:আলীর পরিবার